Tulip Fever

Tulip Fever er en amerikansk dramafilm fra 2017 regissert av Justin Chadwick. Manus ble skrevet av Deborah Moggach og Tom Stoppard. Hovedrollene spilles av Alicia Vikander, Dane DeHaan, Jack O'Connell, Holliday Grainger, Tom Hollander, Matthew Morrison og Kevin McKidd. Filmen hadde premiere i USA den 1. september 2017.

Handling 
Den foreldreløse Sophia blir tatt hånd om ved et kloster i De forente Nederlandene like før Tulipankrakket på 1600-tallet. Den langt eldre krydder-forhandleren Cornelis ønsker å gifte seg med henne, og dette gjør at hun kan forlate klosteret. Den sjenerøse medgiften gjør det også mulig for søstrene hennes å emigrere til Ny Amsterdam, hvor de har en tante som venter på dem - deres eneste gjenlevende slektning. Tre år senere er Sophia ulykkelig i ekteskapet, ettersom Cornelis ser ut til å bare være opptatt av å unnfange en arving - til ingen nytte så langt. Cornelis tror at denne ulykken har noe å gjøre med en feil han gjorde sitt forrige ekteskap: Hun aborterte deres første barn, og Cornelis ba legen redde det andre barnet over sin kone. Nå føler Cornelis at Gud straffer ham med å ta både hans kone og barnet hans.

Cornelis ansetter en maler slik at han kan bli husket som å ha en attraktiv ung kone, hvis han ikke klarer å få noen arving som kan fortsette arven hans. Men når den unge maleren Jan kommer for å male paret, blir han og Sophia snart forelsket. Jan sender en melding til Sophia, og ber henne sende ham en vase med tulipaner. Når hun dukker opp på døren hans med tulipanene, og de fullbyrder deres kjærlighet. I mellomtiden er Sophias venninne, hushjelpen Maria, forlovet med fiskehandler Willem. Willem spekulerer i tulipan-markedet, og gjør det ganske bra. Han ønsker å bli velstående, for å være i stand til å gifte seg med Maria. Han selger virksomheten sin til en annen fiskehandler. Men når Sophia låner Marias kappe og møter Jan, legger Willem merke til Sophia i kappen hennes. Han forveksler henne med Maria, og følger etter henne til møtet. Knust av det han tror er Marias utroskap, går Willem til en pub for å drukne sine sorger.

Men en prostituert stjeler alle pengene han hadde tjent på tulipan-markedet. Deretter blir han slått ned av broren hennes og vennene hans, før han blir tvunget inn i Koninklijke Marine. Maria innser at hun er gravid med Willems barn. Ettersom Willem har forsvunnet, kommer babyen til å bli født utenfor ekteskap. Maria forklarer situasjonen sin til Sophia, og de planlegger å late som det er Maria som er gravid. Etter at babyen blir født, skal Sophia late som hun dør under fødsel. Dermed kan hun reise sin vei, samtidig som Maria kan oppdra barnet som sitt eget. Willem kommer tilbake etter et opphold i marinen, og besøker Maria hjemme hos Cornelis. Maria er rasende på ham, men de forsones når han oppdager at han ikke ble forrådt slik hun tidligere hadde trodd. Cornelis overhører deres høylytte krangel og oppdager sannheten om Marias barn - som egentlig var Sophias barn.

Skuespillere 
 Dane DeHaan som Jan van Loos, en kunstner
 Alicia Vikander som Sophia Sandvoort
 Christoph Waltz som den velstående Cornelis Sandvoort
 Jack O'Connell som Willem Brok, en fiskehandler
 Holliday Grainger som Maria
 Judi Dench som abbedisse ved St. Ursula
 Zach Galifianakis som Gerrit, assistenten til Jan
 Matthew Morrison som Mattheus, en venn av Jan
 Cara Delevingne som Annetje. En tulipan-forhandler og tyv
 Joanna Scanlan som Mrs. Overvalt
 Tom Hollander som Dr. Sorgh.
 Cressida Bonas som Mrs. Steen. En gammel venn av Cornelis og Sophia
 Kevin McKidd som Johan de Bye, en tulipan-forhandler
 David Harewood som Mr. Prater, en representant for St. Ursula’s Convent

Eksterne lenker 
 

Dramafilmer fra USA
Filmer fra 2017
Engelskspråklige filmer